Specialiųjų pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas Perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
3. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
4. **Šiame pirkime keliami tokie kvalifikaciniai reikalavimai:**

|  |  |  |
| --- | --- | --- |
| **Eil. Nr.** | **Kvalifikacijos reikalavimai tiekėjui** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus** |
| 1. | Tiekėjas per paskutinius 3 (tris metus) (iki pasiūlymų pateikimo termino pabaigos) arba nuo įregistravimo pradžios (jeigu veiklą pradėjo vykdyti vėliau) yra savo jėgomis suteikęs ir (arba) teikia konsultacijas savivaldybių arba valstybės kontroliuojamoms įstaigoms, kurios teikia viešąsias paslaugas, konsultuojant šias įstaigas dėl viešųjų socialinių paslaugų perdavimo nevyriausybinėms organizacijoms, socialinio verslo subjektams ar bendruomeninėms organizacijoms. Sutarties vertė turi būti ne mažesnė nei **28 000,00 Eur be PVM**.  Sąvoka „per paskutinius 3 (trejus) metus“ reiškia trejų metų laikotarpį iki pasiūlymų pateikimo termino pabaigos. Jeigu paslaugos pradėtos teikti anksčiau nei likus 3 (trims) metams iki pasiūlymų pateikimo termino pabaigos, bet užbaigtos per vertinamus 3 (tris) metus, tokios paslaugos gali būti pateikiamos nustatytam kvalifikacijos reikalavimui pagrįsti.  Jei Tiekėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei vykdomos (-ų) sutarties (-ių), bendra įvykdyta dalis (-ys) per pastaruosius 3 (tris) metus arba per laiką nuo Tiekėjo įregistravimo dienos (jei tiekėjas vykdo veiklą mažiau nei 3 (tris) metus) yra ne mažesnė nei 28 000,00 Eur be PVM.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinamos konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.  *Jeigu pasiūlymą teikia ūkio subjektų grupė –reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.*  *Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.*  *Subtiekėjams šis reikalavimas nekeliamas.* | **Pateikiami atsakymai pildant EBVPD (IV dalyje „Atrankos kriterijai“ pažymima TAIP arba NE). Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:**  1)Per pastaruosius 3 (trejus) metus arba per laiką nuo Tiekėjo įregistravimo dienos suteiktų paslaugų sąrašą (**užpildytas pagal specialiųjų pirkimo sąlygų 9 priede pateiktą formą**).  2) paslaugų gavėjo pažymos, atsiliepimai, rekomendacijas, perdavimo - priėmimo aktai arba kiti lygiaverčiai dokumentai, įrodantys tinkamą paslaugų suteikimą. Pažymose ar kituose lygiaverčiuose dokumentuose turi būti nurodyti paslaugų gavėjai, paslaugų turinys, atitinkantis nustatytus kvalifikacijos reikalavimus, ar paslaugos buvo suteiktos tinkamai.  Perkančioji organizacija, siekdama patikslinti informaciją apie suteiktas paslaugas, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu.  *Pateikiamos skaitmeninės dokumento kopijos CVPIS priemonėmis.* |
| 2. | **Reikalavimai tiekėjo komandai**  Tiekėjas paslaugų teikimui privalo pasiūlyti kvalifikuotų ir patyrusių specialistų komandą:  - ne mažiau nei du ekspertus;  - ne mažiau nei vieną projekto koordinatorių;  - ne mažiau nei vieną teisininką.  *Vienas specialistas gali vykdyti daugiau nei vienos srities specialisto funkcijas, jei jo kvalifikacija atitinka tos pozicijos specialistui keliamus reikalavimus.* | **Pateikiami atsakymai pildant EBVPD (IV dalyje „Atrankos kriterijai“ pažymima TAIP arba NE).**  **Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:**  1.Tiekėjo siūlomų specialistų sąrašą **(užpildytą pagal specialiųjų pirkimo sąlygų 8 priede pateiktą formą)**.  2. Siūlomų specialistų gyvenimo aprašymai (CV).  *Pastaba*. Perkančioji organizacija, siekdama patikslinti informaciją apie suteiktas paslaugas ir specialisto vaidmenį jose, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu.    *Pateikiamos skaitmeninės dokumento kopijos CVPIS priemonėmis.* |
| 2.1. | **Reikalavimai ekspertams**  Tiekėjas paslaugų teikimui privalo pasiūlyti **ne mažiau nei du kvalifikuotus ekspertus** atsakingus už dizaino mąstysenos dirbtuvių įgyvendinimą, pokyčių teorijos ir poveikio matavimo metodikos sudarymą, bei savivaldybių konsultavimą, kurie:  1) per pastaruosius 5 (penkis) metus yra įgyvendinę ne mažiau kaip 2 (dvi) paslaugų teikimo sutartis su savivaldybių arba valstybės kontroliuojamoms įstaigomis dėl viešųjų socialinių paslaugų perdavimo. | Pateikiami šios lentelės 2 punkto trečiame stulpelyje nurodyti dokumentai. |
| 2.2. | **Reikalavimai projekto koordinatoriui**  Tiekėjas turi pasiūlyti kvalifikuotą **projekto koordinatorių**, atsakingą už sutarties vykdymą – savivaldybių programos etapų įgyvendinimą, projekto veiklų koordinavimą, renginių organizavimą, komunikaciją su Perkančiosios organizacijos atstovu (-ais), kuris:  1) per pastaruosius 5 (penkis) metus yra vadovavęs bent 1 (vienai) savivaldybių arba valstybės kontroliuojamų įstaigų mokymų paslaugų teikimo sutarčiai, organizuojant grupinius mokymus ar individualias konsultacijas viešųjų socialinių paslaugų perdavimo ar poveikio matavimo temomis. | Pateikiami šios lentelės 2 punkto trečiame stulpelyje nurodyti dokumentai. |
| 2.3. | **Reikalavimai teisininkui**  Tiekėjas turi pasiūlyti ne mažiau nei vieną kvalifikuotą **teisininką**, atsakingą už individualių konsultacijų dėl viešųjų pirkimų dokumentų parengimo savivaldybėms teikimą bei viešųjų pirkimų dokumentų poveikio pirkimui 6 savivaldybėms parengimą, nurodytą Techninės specifikacijos 9 punkte, kuris:  1) turi aukštąjį universitetinį arba jam prilygintą teisinį išsilavinimą;  2) per pastaruosius 5 (penkis) metus yra parengęs viešųjų pirkimų dokumentus, skirtus konkretiems socialinio poveikio rezultatams pasiekti, ne mažiau kaip 2 (dviems) savivaldybių arba valstybės kontroliuojamoms įstaigoms, teikiančioms viešąsias paslaugas. | Pateikiami šios lentelės 2 punkto trečiame stulpelyje nurodyti dokumentai, **papildomai pateikiama - aukštojo mokslo diplomo kopija.** |

5. **Tiekėjas kartu su Pasiūlymu turi pateikti** **tik** **EBVPD** (Perkančioji organizacija atitiktį kvalifikaciniams reikalavimams patvirtinančių dokumentų reikalaus tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu).

6. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

7. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.

8. Jeigu Tiekėjas ketina Pirkimo sutarties vykdymui pasitelkti specialistą – **fizinį asmenį**, tačiau laimėjimo ir sutarties Pirkimo sudarymo atveju neketina jo įdarbinti, tokiu atveju specialistas (fizinis asmuo) pasiūlyme turi būti nurodomas kaip subtiekėjas ar ūkio subjektas (**pateikiamas dokumentas, kad jo ištekliai bus prieinami ir galimi naudoti visą pirkimo sutarties vykdymo laikotarpį**). Jeigu tiekėjas ketina Pirkimo sutarties vykdymui pasitelkti specialistą – fizinį asmenį, kurį laimėjimo ir sutarties sudarymo atveju ketina įdarbinti, jis turi būti nurodytas pasiūlyme kaip siūlomas specialistas ir tiekėjas iki pateikiant pasiūlymą turėtų sudaryti su šiuo **specialistu susitarimą arba ketinimų protokolą, arba** kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir sutarties sudarymo atveju specialistas bus įdarbintas.