Specialiųjų pirkimo sąlygų 7 priedas

**MOKYMŲ IR TEISINIO KONSULTAVIMO PASLAUGŲ SKATINANT SAVIVALDYBES VIEŠŲJŲ PASLAUGŲ PERDAVIMUI**

**VIEŠOJO PIRKIMO SUTARTIS**

2025 m.

**Viešoji įstaiga Inovacijų agentūra** (toliau – **Pirkėjas arba Užsakovas**), atstovaujama \_\_\_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_,

ir\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Paslaugų teikėjas**), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_,

Pirkėjas ir Paslaugų teikėjas kiekvienas atskirai toliau vadinamas Šalimi, o bendrai – Šalimis, atsižvelgdamos į Mokymų ir teisinio konsultavimo paslaugų skatinant savivaldybes viešųjų paslaugų perdavimuiviešojo pirkimo, atlikto supaprastinto atviro konkurso būdu (pirkimo numeris\_\_\_\_\_\_\_\_) (toliau – pirkimas), rezultatus, sudarė šią viešojo pirkimo sutartį (toliau – Sutartis) ir susitarė dėl toliau išvardintų sąlygų.

1. **SUTARTIES SĄVOKOS**
   1. **Paslaugų teikėjas** – asmuo ar asmenų grupė, teikiantis (-i) Sutartyje nurodytas Paslaugas Pirkėjui.
   2. **Pirkėjas** – perkančioji organizacija viešoji įstaiga Inovacijų agentūra, perkanti Sutartyje nurodytas Paslaugas iš Paslaugų teikėjo.
   3. **Šalis** – Pirkėjas arba Paslaugų teikėjas, kiekvienas atskirai. Šalys – Pirkėjas ir Paslaugų teikėjas abu kartu.
   4. **Trečioji šalis** – bet kuris kitas fizinis arba juridinis asmuo, kuris nėra Šalis.
   5. **Subteikėjas** – Paslaugų teikėjo pasiūlyme nurodytas juridinis arba fizinis asmuo, kuris pagal galiojantį tarpusavio sandorį su Paslaugų teikėju, Paslaugų teikėjo pasitelkiamas atlikti Sutartyje nurodytų Paslaugų teikimą.
   6. **Pirkimas** – perkančiosios organizacijos viešoji įstaiga Inovacijų agentūra organizuotas viešasis pirkimas, siekiant sudaryti Paslaugų teikimo sutartį.
   7. **Paslaugos** – šioje Sutartyje ir Techninėje specifikacijoje nurodytos paslaugos, taip pat Sutartyje numatytas (jeigu numatytas) tam tikrų prekių pristatymas ir (ar) instaliavimas, ir (ar) įdiegimas ar kt.
   8. **Paslaugų kaina** – šios Sutarties 3 dalyje nurodyta suma, kuri negali būti viršyta Sutarties galiojimo laikotarpiu (išskyrus atvejus, kai numatomas Paslaugų kainos perskaičiavimas), Pirkėjui mokant Paslaugų teikėjui už teikiamas Paslaugas pagal Paslaugų įkainius (jei nurodyti) arba mokant Paslaugų kainą, įskaitant visas išlaidas ir mokesčius.
   9. **Sąskaita** – Pirkėjui pateikiama PVM sąskaita faktūra apmokėjimui ar kita sąskaita faktūra / mokėjimo dokumentas (jeigu Paslaugų teikėjas nėra PVM mokėtojas), už Paslaugų teikėjo tinkamai, kokybiškai ir laiku suteiktas Paslaugas. Paslaugų teikėjas PVM sąskaitas faktūras privalo išrašyti ir pateikti Lietuvos Respublikos viešųjų pirkimų įstatymo (toliau – LR VPĮ) 22 straipsnio 3 dalyje nustatyta tvarka. Sutarties vykdymo metu PVM sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos naudojantis SABIS priemonėmis. PVM sąskaita faktūra turi būti pateikiama ne anksčiau nei abiejų Šalių suderintas ir pasirašytas perdavimo - priėmimo aktas be trūkumų/pastabų (t. y. kai pašalinti visi trūkumai ar pastabos, nurodytos ankstesniuose perdavimo - priėmimo aktuose, jei tokių buvo).
   10. **Sutartis** – ši Sutartis, nustatanti standartines Sutarties nuostatas, Pirkėjo ir Paslaugų teikėjo teises, pareigas bei atsakomybę, taip pat kurioje aptariamas Sutarties objektas, Paslaugų apimtis ir kaina bei įkainiai (jei taikomi), Paslaugų suteikimo terminai bei kitos Šalių sutartos sąlygos.
   11. **Techninė specifikacija** – dokumentas, kuriame nustatyti reikalavimai Paslaugoms ir kuris yra neatskiriama ir sudėtinė šios Sutarties dalis.
   12. **Pirkimo sąlygos** – Pirkėjo vykdytų Pirkimo procedūrų metu pateiktų dokumentų visuma, kuriais vadovaujantis Paslaugų teikėjas pateikė pasiūlymą.
   13. **Pasiūlymas** – Pirkėjui vykdant Pirkimo procedūras, Paslaugų teikėjo pateiktų dokumentų visuma Paslaugoms pagal šią Sutartį teikti.
   14. **Kvietimas sudaryti Sutartį** – Paslaugų teikėjui pateiktas pranešimas, kuriuo Paslaugų teikėjas kviečiamas pasirašyti Sutartį ir informuojamas apie terminą skirtą Sutarties sudarymui.
   15. **Teisės aktai** – reiškia Lietuvos Respublikos teisės aktus ir tarptautines sutartis, Europos Sąjungos teisės aktus ar bet kokios trečiosios šalies viešosios valdžios individualaus ar norminio pobūdžio potvarkius, kurie, nepriklausomai nuo jų teisinės galios ir (arba) jurisdikcijos, saisto bet kurią Šalį ir (arba) turi įtakos šios Sutarties vykdymui bei Pirkėjo vidaus teisės aktus, su kuriais Paslaugų teikėjas buvo supažindintas.
   16. **Įstatymas** – Lietuvos Respublikos viešųjų pirkimų įstatymas (aktuali redakcija).
   17. **Sutarties įsigaliojimo diena** – Sutarties pasirašymo diena arba kita Sutartyje nurodyta sutarties įsigaliojimo data.

**2. SUTARTIES OBJEKTAS**

2.1. Paslaugų teikėjas įsipareigoja Sutartyje nurodytomis sąlygomis ir terminais suteikti Pirkėjui Mokymų ir teisinio konsultavimo paslaugas skatinant savivaldybes viešųjų paslaugų perdavimui(toliau – **Paslaugos**), aprašytas Sutarties 1 priede Techninėje specifikacijoje, o Pirkėjas įsipareigoja sumokėti už suteiktas Paslaugas Sutartyje nurodytomis sąlygomis ir terminais.

2.2. Pagal šią Sutartį Paslaugos teikiamos išskirtinai Pirkėjo naudai ir jo interesais.

2.3. Pirkimo Sutarčiai taikomi aplinkos apsaugos (žalieji)reikalavimai, kurie yra nurodyti Techninėje specifikacijoje ir taikomi tik Sutarties vykdymui. Sutarties vykdymo metu Užsakovas, esant poreikiui, turi teisę paprašyti Tiekėjo pateikti atitiktį žaliojo pirkimo reikalavimams įrodančius dokumentus.

**3. PASLAUGŲ APIMTIS IR KAINA**

3.1. Paslaugų teikėjui už suteiktas Paslaugas mokama pagal šios Sutarties 3. 2 p. nurodytą Paslaugų kainą, kuri apima visas Paslaugų teikėjo išlaidas, susijusias su Paslaugų teikimu, taip pat visus Paslaugų teikėjui tenkančius mokesčius ir išlaidas.

* 1. **Sutarties vertė (Paslaugų kaina).... Eur be PVM, ..... Eur su PVM.**

3.3. Vadovaujantis Kainodaros taisyklių nustatymo metodika, patvirtinta   
2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 „Dėl kainodaros taisyklių nustatymo metodikos patvirtinimo“, Sutarties vykdymui taikomas kainos apskaičiavimo būdas – fiksuota kaina.

3.4. Teisės aktais pakeitus taikomą pridėtinės vertės mokestį Sutartyje nurodytoms Paslaugoms, Paslaugų kaina gali būti perskaičiuojama. Sutarties sudarymo metu ir vykdymo laikotarpiu (Sąskaitos išrašymo dieną) pasikeitus PVM tarifui, Paslaugų kaina perskaičiuojama nekeičiant Paslaugų teikėjo pasiūlyme nurodytos kainos be PVM dalies ir atitinkamai perskaičiuojant PVM dalį.

3.4. Paslaugų kaina Sutarties galiojimo laikotarpiu nekeičiama, išskyrus atvejus, jei Paslaugų kaina perskaičiuojama Sutarties 3 priede nustatyta tvarka.

**4. PASLAUGŲ KOKYBĖ**

4.1. Suteikiamų Paslaugų kokybė turi atitikti Sutarties 1 priede Techninėje specifikacijoje nurodytus reikalavimus ir teisės aktų keliamus reikalavimus bei įprastai tokios rūšies Paslaugoms keliamus reikalavimus.

4.2. Paslaugų teikėjas, Pirkėjui pareikalavus, per Pirkėjo nustatytą terminą privalo pateikti Pirkėjui pakankamus įrodymus, jog jis turi visus pagal teisės aktų reikalavimus būtinus Paslaugų teikimui Lietuvos Respublikoje leidimus, atestatus, licencijas ir (arba) kitus teisės aktų nustatytus dokumentus, kurie kaip privalomi buvo nurodyti Pirkimo dokumentuose (jeigu buvo nurodyti).

4.3. Paslaugų teikėjas garantuoja, jog Paslaugų rezultato perdavimo - priėmimo akto (-ų) pasirašymo metu Paslaugos atitiks Sutartyje nustatytus reikalavimus, jos bus suteiktos kokybiškai, be klaidų, kurios panaikintų ar sumažintų Paslaugų vertę ar jų rezultato tinkamumą įprastam naudojimui.

4.4. Pastebėjęs Paslaugų teikimo trūkumus, Pirkėjas turi teisę nedelsdamas kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo, kuriuos Paslaugų teikėjas privalo pašalinti nedelsiant – ne vėliau kaip per 10 d.d.

4.5. Paslaugų teikėjas iki Sutarties 4.4 punkte nustatyto termino nuo Pirkėjo informavimo apie trūkumų nustatymą dienos privalo savo jėgomis ir lėšomis pašalinti trūkumus, kurie atsirado ne dėl Pirkėjo kaltės/ ne dėl trečiųjų asmenų kaltės (išskyrus Paslaugų teikėjo samdomus subteikėjus)/ ne dėl force majeure aplinkybių.

4.6. Paslaugų ir (ar) Paslaugų rezultato trūkumais laikomi neatitikimai Sutarties 1 priedo Techninės specifikacijos reikalavimams ir (ar) teisės aktams, reglamentuojantiems Paslaugų kokybę.

4.7. Paslaugų teikėjui per Sutarties 4.4 punkte nustatytą terminą nepašalinus nustatytų Paslaugų trūkumų, Pirkėjas turi teisę pašalinti trūkumus savo jėgomis arba pasitelkdamas trečiuosius asmenis, o Paslaugų teikėjas tokiu atveju apmoka Pirkėjo patirtas trūkumų šalinimo išlaidas.

**5. SUTARTIES ŠALIŲ TEISĖS IR PAREIGOS**

5.1. **Pirkėjas įsipareigoja**:

5.1.1. tinkamai ir sąžiningai vykdyti Sutartį;

5.1.2. Sutarties vykdymo metu bendradarbiauti su Paslaugų teikėju, teikiant Sutarties vykdymui pagrįstai reikalingą informaciją, kurios pateikimo būtinybė iškilo Sutarties vykdymo metu;

5.1.3. Paslaugų teikėjui tinkamai įvykdžius sutartinius įsipareigojimus, priimti suteiktas Paslaugas, jeigu jos atitinka Sutartyje nustatytus reikalavimus Paslaugoms;

5.1.4. Paslaugų teikėjui tinkamai įvykdžius sutartinius įsipareigojimus, sumokėti Paslaugų teikėjui už Sutartyje nustatyta tvarka ir terminais tinkamai suteiktas Paslaugas Sutarties 3 dalyje nustatytą kainą;

5.1.5. suteikti reikiamus įgaliojimus Paslaugų teikėjui veikti Pirkėjo vardu (jei tokie įgaliojimai yra reikalingi);

5.1.6. tinkamai vykdyti kitus įsipareigojimus, numatytus Sutartyje ir galiojančiuose Teisės aktuose.

5.2. **Pirkėjas turi teisę:**

5.2.1. be atskiro pranešimo atlikti bet kokius patikrinimus, kurie Pirkėjui atrodo reikalingi, kilus įtarimui, kad Paslaugų teikėjas nesugebės laiku suteikti Paslaugų ar Paslaugos teikiamos nekokybiškai, neprofesionaliai, pažeidžiant reikalavimus;

5.2.2. Paslaugų teikimo metu raštiško ir motyvuoto prašymo pagrindu reikalauti Paslaugų teikėjo darbuotojo/ Paslaugų teikėjo pareigas vykdančio asmens pakeitimo, jei mano, kad šis asmuo netinkamai vykdo pareigas;

5.2.3. teikti pastabas, susijusias su Paslaugų teikėjo teikiamomis Paslaugomis ir jų kokybe, į kurias Paslaugų teikėjas privalo atsižvelgti.

5.3. **Paslaugų teikėjas įsipareigoja:**

5.3.1. tinkamai ir sąžiningai vykdyti Sutartį;

5.3.2. Sutartyje nustatytu laiku (jei Sutartyje nurodomi Paslaugų suteikimo etapai – atskiruose etapuose nustatytu laiku) suteikti Paslaugas, perduoti Pirkėjui Sutartyje nurodytų Paslaugų rezultatą ir ištaisyti nustatytus trūkumus;

5.3.3. suteikti Paslaugas profesionaliai, kokybiškai, kaip numatyta Sutartyje ir laiku, per Sutarties 1 priede Techninėje specifikacijoje nustatytą Paslaugų suteikimo terminą;

5.3.4. pateikti visus dokumentus, numatytus Sutarties 1 priede Techninėje specifikacijoje (jeigu tokie numatyti), bei konsultuoti Pirkėją kitais, su Paslaugų teikėjo sutartiniais įsipareigojimais susijusiais, klausimais;

5.3.5. nedelsiant informuoti (raštu / el. paštu) Pirkėją apie bet kurias aplinkybes, kurios trukdo ar gali sutrukdyti Paslaugų teikėjui suteikti Paslaugas Sutartyje nustatytais terminais bei tvarka;

5.3.6. užtikrinti saugos darbe, priešgaisrinės saugos, aplinkos apsaugos bei kitų teisės aktų nustatytų reikalavimų, taikomų teikiant Paslaugas, laikymąsi (jei taikoma);

5.3.7. atsižvelgti į Sutarties vykdymo metu Pirkėjo pateiktas pastabas, papildomą informaciją, jei jos bus teikiamos;

5.3.8. savo sąskaita apsaugoti Pirkėją nuo bet kokių pretenzijų, nuostolių, atsirandančių dėl Paslaugų teikėjo veiksmų ar aplaidumo vykdant Sutartį bei atlyginti dėl savo kaltų veiksmų padarytą žalą tretiesiems asmenims bei jų patirtus nuostolius, tame tarpe dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;

5.3.9. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Pasibaigus Paslaugų suteikimo terminui, Pirkėjui paprašius raštu, grąžinti visus iš Pirkėjo gautus, Sutarčiai vykdyti reikalingus dokumentus (jeigu tokie bus pateikti);

5.3.10. laikytis Lietuvos Respublikos civilinio kodekso bei kitų su Paslaugų teikėjo sutartinių įsipareigojimų vykdymu susijusių Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Pirkėjui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Pirkėjui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai.

5.4. **Paslaugų teikėjas turi teisę**:

5.4.1. gauti visą Sutartyje nurodyto dydžio užmokestį už laiku, tinkamai ir kokybiškai Pirkėjui suteiktas Paslaugas;

5.4.2. prašyti, kad Pirkėjas pateiktų su tinkamu Sutarties vykdymu susijusią informaciją ar dokumentus, kurių pateikimo būtinybė atsirado Sutarties vykdymo metu;

5.4.3. reikalauti, kad Pirkėjas priimtų teikiamas Paslaugas, atitinkančias Pirkimo dokumentų, Sutarties ir Paslaugų teikimui taikomų teisės aktų reikalavimus bei pasirašytų priėmimo – perdavimo aktą;

5.4.4. reikalauti, kad Pirkėjas tinkamai ir laiku vykdytų kitus sutartinius įsipareigojimus.

5.5 Kiti Pirkėjo ir Paslaugų teikėjo įsipareigojimai, teisės ir pareigos, apibrėžiami galiojančiuose Lietuvos Respublikos teisės aktuose.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS), JUNGTINĖ VEIKLA**

6.1. Jei Sutarties vykdymui Paslaugų teikėjas pasitelkia subtiekėjus, prieš sudarydamas Sutartį, Paslaugų teikėjas įsipareigoja Užsakovui pranešti jam žinomų pasitelktų subtiekėjų pavadinimus, kontaktinius duomenis ir jų atstovus, jeigu jie nebuvo nurodyti pasiūlyme (plačiąja prasme). *Paslaugų teikėjo pasiūlyme nurodyti subtiekėjai\_\_\_\_\_\_\_\_\_.* Paslaugų teikėjas privalo užtikrinti, kad Sutarties sudarymo momentu ir visą jos galiojimo laikotarpį Sutarties vykdymui pasitelkti subtiekėjai turėtų reikiamą kvalifikaciją ir patirtį bei neturėtų pašalinimo pagrindų (jeigu taikoma). Paslaugų teikėjas įsipareigoja informuoti Užsakovą apie šios informacijos pasikeitimus visu Sutarties vykdymo metu, taip pat apie naujus subtiekėjus, kuriuos ketina pasitelkti vėliau. Paslaugų teikėjas Užsakovą apie naujai pasitelkiamus ir (ar) keičiamus subtiekėjus informuoja per 5 darbo dienas iki jų pasitelkimo ir (ar) keitimo pradžios.

6.2. Subtiekėjus, kurių pajėgumais Paslaugų teikėjas nesirėmė Pirkimo dokumentuose sąlygose numatytiems kvalifikacijos reikalavimams pagrįsti, Paslaugų teikėjas gali keisti savo nuožiūra, apie tai raštu informuodamas Užsakovą. Užsakovas turi teisę patikrinti, ar nėra subtiekėjo pašalinimo pagrindų (jeigu taikoma). Jeigu subtiekėjo padėtis atitinka bent vieną Pirkimo dokumentuose nustatytą pašalinimo pagrindą, Užsakovas reikalauja pakeisti šį subtiekėją reikalavimus atitinkančiu subtiekėju.

6.3. Subtiekėjus, kurių pajėgumais Paslaugų teikėjas rėmėsi Pirkimo dokumentuose numatytiems reikalavimams pagrįsti, Paslaugų teikėjas gali keisti tik gavęs rašytinį Užsakovo sutikimą, prieš tai Užsakovui patikrinus ir įsitikinus, kad šis subtiekėjas turi reikiamą kvalifikaciją ir (ar) patirtį, taip pat, kad nėra Pirkimo dokumentuose nustatytų subtiekėjo pašalinimo pagrindų (jeigu taikoma). Užsakovas patvirtina, kad sutikimo pakeisti subtiekėją neatsisakys išduoti nepagrįstai. Šiame punkte numatyta sąlyga yra esminė Sutarties sąlyga, pakartotinis jos pažeidimas bus laikomas esminiu Sutarties pažeidimu.

6.4. Paslaugų teikėjas privalo užtikrinti, kad Sutarties sudarymo momentu ir visą jos galiojimo laikotarpį Paslaugas teikiantys ir Sutartį vykdantys Subteikėjai turėtų reikiamą kvalifikaciją ir patirtį (jeigu tokie yra reikalaujami), būtinas tinkamam Sutarties vykdymui. Už Subteikėjų teikiamų Paslaugų kokybę ir darbų saugos reikalavimų laikymąsi Užsakovui atsako Paslaugų teikėjas.

6.5. Atsiradus poreikiui keisti jungtinės veiklos sutartyje nurodytus partnerius kitais (jeigu Paslaugos teikiamos pagal jungtinės veiklos sutartį), privalo būti įvykdytos visos žemiau nurodytos sąlygos:

6.5.1. Paslaugų teikėjas Užsakovui pateikia šiuos dokumentus:

6.5.1.1. pasiliekančio jungtinės veiklos partnerio prašymą dėl jungtinės veiklos partnerio keitimo;

6.5.1.2. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam / pasiliekančiam jungtinės veiklos partneriui;

6.5.1.3. naujojo / pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo / pasiliekančio jungtinės veiklos partnerio kvalifikaciją pagrindžiantys dokumentus (jei taikoma);

6.5.2. Paslaugų teikėjas gauna Užsakovo rašytinį sutikimą keisti jungtinės veiklos partnerius;

6.5.3. Paslaugų teikėjas pateikia Užsakovui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis / pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.

6.6. Paslaugų teikėjas neturi teisės pasitelkti šios Sutarties vykdymui (sudaryti darbo, rangos ar kitokių sutarčių) Užsakovo darbuotojų, taip pat bet kokiais kitais pagrindais pasitelkti Užsakovo darbuotojų Sutarties vykdymui.

6.7. Šio skyriaus 6.1-6.6 punktų nuostatų nesilaikymas yra laikomas esminiu Sutarties pažeidimu.

6.8. Paslaugų teikėjo pasitelktiems Subteikėjams yra suteikiama galimybė prašyti Užsakovo tiesiogiai atsiskaityti su jais.

6.9. Subteikėjas, norintis pasinaudoti Sutarties 6.8. punkte nurodyta galimybe, įvykdęs įsipareigojimus pagal šią Sutartį, pateikia prašymą Užsakovui kartu su Paslaugų teikėjo patvirtinimu, kad Subteikėjas tinkamai atliko savo įsipareigojimus pagal šią Sutartį ir, kad Paslaugų teikėjas neturi prieštaravimų tiesioginiam atsiskaitymui su Subteikėju.

6.10. Užsakovas, išnagrinėjęs Subteikėjo prašymą, priima sprendimą dėl tokio atsiskaitymo taikymo bei praneša Paslaugų teikėjui ir Subteikėjui per 5 darbo dienas nuo prašymo gavimo dienos.

6.11. Jei Užsakovas priima sprendimą tenkinti Subteikėjo prašymą, laikantis Viešųjų pirkimo nuostatų, pasirašoma trišalė sutartis tarp Užsakovo, Paslaugų teikėjo ir Subteikėjo.

6.12. Paslaugų teikėjas įsipareigoja apie Sutarties 6.8 punkte nurodytą tiesioginio atsiskaitymo galimybę bei šioje Sutartyje nustatytą tokio atsiskaitymo tvarką informuoti pasitelktus Subteikėjus.

**7. PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA**

7.1. Paslaugų suteikimo terminai nurodyti Sutarties 1 priede Techninė specifikacija.

7.2. Paslaugų teikėjas, įvykdęs Sutartyje numatytus įsipareigojimus, turi kreiptis į Pirkėją dėl Paslaugų perdavimo – priėmimo akto pasirašymo.

7.3. Pirkėjas turi ne vėliau kaip per 5 (penkias) darbo dienas priimti suteiktas Paslaugas, t. y. pasirašyti Paslaugų perdavimo – priėmimo aktą, jei Paslaugų kokybė atitinka Sutartyje nustatytus reikalavimus.

7.4. Jeigu Paslaugų perdavimo - priėmimo metu nustatoma, kad Paslaugos suteiktos netinkamai ir Paslaugų rezultatas neatitinka Sutartyje nustatytų reikalavimų, Pirkėjas turi teisę atsisakyti pasirašyti Paslaugų rezultato perdavimo – priėmimo aktą, raštu nurodydamas priimto sprendimo motyvus (jei įmanoma, nurodydamas terminą ir priemones, kurių Paslaugų teikėjas privalo imtis, kad Paslaugų kokybė atitiktų Sutarties reikalavimus ir Paslaugų perdavimo – priėmimo aktas būtų pasirašytas. Paslaugų teikėjui ištaisius trūkumus, Paslaugų perdavimo - priėmimo aktas pasirašomas per 3 darbo dienas).

7.5. Paslaugų perdavimo – priėmimo aktą pasirašo abiejų Šalių įgalioti asmenys.

**8. MOKĖJIMAI, PINIGINĖS PRIEVOLĖS IR SULAIKYMAI**

8.1. Pirkėjas apmoka Paslaugų teikėjui už visiškai suteiktas kokybiškas Paslaugas ne vėliau kaip per 30 (trisdešimt) dienų nuo Paslaugų perdavimo - priėmimo akto pasirašymo ir Sąskaitos ar kito tipo priklausančios išrašyti Sąskaitos gavimo dienos. Paslaugų teikėjui pageidaujant, gali būti atliekamas ne daugiau kaip **1 (vienas) tarpinis mokėjimas.**Tarpinis mokėjimas atliekamas remiantis Paslaugų teikėjo pateikta Sąskaita bei tarpiniu Paslaugų perdavimo - priėmimo aktu, kur nurodytos faktiškai Paslaugų teikėjo suteiktos Paslaugos. Tarpinis mokėjimas atliekamas tokia tvarka: Paslaugų teikėjui organizavus atidarymo renginį bei įgyvendinus pirmąjį projekto etapą, aprašytą Techninėje specifikacijoje, su visomis šešiomis savivaldybėmis, sumokama 20 (dvidešimt) proc. nuo Sutarties vertės (Paslaugų kainos).

8.2. Visi mokėjimai pagal šią Sutartį atliekami eurais.

8.3. Paslaugų teikėjas, išrašydamas Sąskaitą ar kito tipo priklausančią išrašyti Sąskaitą ir suteiktų Paslaugų rezultato perdavimo - priėmimo aktą, nurodo Sutarties datą ir numerį bei aiškiai detalizuoja (Sąskaitoje, jos išklotinėje ar Paslaugų perdavimo - priėmimo akte) kokios konkrečios Paslaugos buvo suteiktos.

8.4. Šalys susitaria taikyti tokią Pirkėjo mokėjimų, atliekamų pagal šią Sutartį, įskaitymo tvarką:

8.4.1. pirmąja eile yra įskaitomi Paslaugų teikėjo reikalavimai, susiję su mokėjimo prievolių už pagal šią Sutartį suteiktas Paslaugas įvykdymu;

8.4.2. antrąja eile yra įskaitomi Paslaugų teikėjo reikalavimai, susiję su netesybų arba nuostolių pagal šią Sutartį atlyginimu;

8.4.3. trečiąja eile yra įskaitomos kitos Pirkėjo Paslaugų teikėjui mokėtinos sumos (jei tokių yra).

8.5. Jei mokėjimai pagal šią Sutartį yra tarptautiniai, taikoma SHA atsiskaitymų schema (mokančioji Šalis sumoka banko mokesčius už tarptautinį mokėjimo nurodymą, o užsienio bankų mokesčius sumoka mokėjimą priimanti Šalis).

8.6. Pirkėjas turi teisę sulaikyti apmokėjimą Paslaugų teikėjui, jei Paslaugų teikėjas laiku nevykdo savo įsipareigojimų pagal šią Sutartį.

8.7. Jei Paslaugų teikėjui pagal šią Sutartį yra priskaičiuotos netesybos, Pirkėjo už Paslaugas mokėtina suma mažinama priskaičiuotų netesybų suma. Taip pat Pirkėjas turi teisę priskaičiuotas netesybas išskaičiuoti iš bet kokių Paslaugų teikėjui atliekamų mokėjimų teisės aktų nustatyta tvarka pranešant apie tokių netesybų taikymą.

**9. INTELEKTINĖS NUOSAVYBĖS TEISĖS**

9.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Paslaugų perdavimo momento be jokių apribojimų, kurią Pirkėjas gali naudoti, publikuoti, perleisti ar perduoti be atskiro Paslaugų teikėjo sutikimo tretiesiems asmenims.

9.2. Pirkėjas turi teisę savo nuožiūra naudoti Paslaugų teikimo metu sukurtus autorių teisių objektus Pirkėjo bei su juo susijusių asmenų vykdomos veiklos bei kitais tikslais.

9.3. Pirkėjas be jokių papildomų mokėjimų turi teisę naudotis Sutarties pagrindu sukurtais autorių teisių objektais tiek Lietuvoje, tiek ir užsienyje. Turtinės autorių teisės į Paslaugų teikimo metu sukurtus autorių teisių objektus Pirkėjui perduodamos visam teisės aktuose nustatytam autorių turtinių teisių galiojimo laikotarpiui.

9.4. Bet kokie su Sutartimi susiję dokumentai, išskyrus pačią Sutartį, yra Pirkėjo nuosavybė ir, Paslaugų teikėjui baigus vykdyti savo įsipareigojimus, Pirkėjo reikalavimu turi būti grąžinti (kartu su visomis jų kopijomis) Pirkėjui.

9.5. Paslaugų teikėjas garantuoja nuostolių ir/ar žalos atlyginimą Pirkėjui dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo (įskaitant gynybą įtariamo pažeidimo atveju), išskyrus atvejus, kai toks pažeidimas (įtariamas pažeidimas) atsiranda dėl Pirkėjo kaltės.

9.6. Jeigu Paslaugų teikimo metu autorių teisių objektams sukurti Paslaugų teikėjas naudoja kitų autorių kūrinius/Paslaugų teikimo metu numatytiems autorių teisių objektams sukurti Paslaugų teikėjo pasitelkiami kiti asmenys, Paslaugų teikėjas yra visiškai atsakingas tiek Pirkėjui, tiek ir asmenims už jų kūrinių bei kitos medžiagos, skirtos Paslaugų teikimo metu numatytiems autorių teisių objektams gaminti (sukurti), naudojimo bei perdavimo Pirkėjui teisėtumą. Paslaugų teikėjas prisiima atsakomybę už pretenzijas ar ieškinius, kylančius iš santykių su autoriais bei kitais trečiaisiais asmenimis dėl autorių teisių pažeidimo, susijusio su Paslaugų teikimo metu Pirkėjui perduodamais autorių teisių objektais ir įsipareigoja atlyginti Pirkėjui jo dėl to turėtus nuostolius.

9.7. Paslaugų teikėjas nedelsdamas praneša Pirkėjui apie tai, kad jam yra pateiktas ieškinys ar bet koks kitas reikalavimas dėl bet kokios su Sutartimi susijusios intelektinės nuosavybės teisės pažeidimo ar įtariamo pažeidimo.

9.8. Paslaugų teikėjas be išankstinio rašytinio Pirkėjo sutikimo neturi teisės pagal Sutartį sukurtų autorių teisių objektų (įskaitant jų darbinius variantus) parduoti, bet kokiu kitu būdu perleisti, atskleisti tretiesiems asmenims, bet kokiu būdu platinti/demonstruoti šiuos objektus (jų sudedamąsias dalis) ir/ar bet kokiu kitu būdu naudotis teisės aktuose nustatytomis autoriaus turtinėmis teisėmis į sutarties pagrindu sukurtus autorių teisių objektus (įskaitant jų darbinius variantus).

**10. SUTARTIES SĄLYGŲ KEITIMAS, STABDYMAS**

10.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir/ar galimas vadovaujantis Įstatymu.

10.2. Sutarties sąlygų keitimu nėra laikomi techninio pobūdžio pirkimo sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.

10.3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą.

10.4. Esant svarbioms priežastims (siekiant nustatyti, ar iš tikrųjų buvo padarytos esminės Paslaugų teikimo klaidos, pažeidimai; taip pat jei Pirkėjas negauna tiesiogiai su Sutarties vykdymų susijusių valstybės asignavimų; buvo priimti svarbūs Sutarties vykdymui teisės aktų pakeitimai; vėluojama suteikti Paslaugas dėl trečiųjų šalių įtakos; Šalys daugiau nei 30 kalendorinių dienų neišsprendžia ginčo derybomis; dėl pandemijos (epidemiologinės situacijos) ir pan.), Pirkėjas, el. paštu siųstu raštu informavęs Paslaugų teikėją ir nurodęs konkrečias priežastis ir/ar aplinkybes, turi teisę sustabdyti Paslaugų teikimą. Šalims sužinojus, jog išnyko Paslaugų teikimo sustabdymo priežastys ir/ar aplinkybės, bet kuri iš Šalių turi teisę viena kitai el. paštu siųstu raštu pranešti apie šį galimai egzistuojantį faktą. Per 3 darbo dienas nuo tokio pranešimo išsiuntimo dienos Užsakovas, įvertinęs visą turimą informaciją ir dokumentus:

10.4.1. jeigu nesutinka, kad išnyko Paslaugų teikimo sustabdymo priežastys ir/ar aplinkybės, el. paštu siųstu raštu pateikia Paslaugų teikėjui konkrečias priežastis ir/ar aplinkybes;

10.4.2. jeigu sutinka, kad išnyko Paslaugų teikimo sustabdymo priežastys ir/ar aplinkybės, el. paštu siųstu raštu Paslaugų teikėjui praneša apie Paslaugų teikimo atnaujinimą. Paslaugų teikėjas privalo pradėti tęsti Paslaugų teikimą ne vėliau kaip per 5 darbo dienas nuo šio Užsakovo pranešimo gavimos dienos arba nuo kitos, Šalių suderintos dienos, kuri negali būti ilgesnis kaip 10 darbo dienų, jeigu Paslaugų teikimo sustabdymas truko ilgiau nei 1 mėnesį.

10.4.3. Paslaugų teikimas gali būti sustabdytas, tačiau ne ilgiau kaip 45 kalendorines dienas per visą Sutarties vykdymo laikotarpį. Paslaugų teikimo sustabdymas/atnaujinamas įforminamas raštu sudarant susitarimą, kuris yra neatskiriama šios Sutarties dalis.

**11. SUTARTIES PAŽEIDIMAS IR JO PASEKMĖS, SUTARTIES NUTRAUKIMAS**

11.1. Jei Šalis nevykdo arba netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:

11.1.1. reikalauti kitos Šalies tinkamai vykdyti sutartinius įsipareigojimus;

11.1.2. reikalauti atlyginti nuostolius;

11.1.3. pasinaudoti Sutarties įvykdymo užtikrinimu, jei toks reikalavimas buvo Pirkimo sąlygose;

11.1.4. reikalauti sumokėti Sutartyje nustatytas netesybas (delspinigius / baudas) ir atlyginti nuostolius;

11.1.5. nutraukti Sutartį Sutarties 11.2 punkto nustatyta tvarka.

11.2. Pirkėjas turi teisę vienašališkai, nesikreipdamas į teismą, prieš 10 (dešimt) kalendorinių dienų raštu apie tai įspėjęs Paslaugų teikėją, nutraukti Sutartį, jeigu:

11.2.1. paaiškėja aplinkybės, patvirtinančios, kad Paslaugų teikėjas neturės galimybės, pajėgumų ar dėl kitų priežasčių negalės tinkamai teikti Paslaugų;

11.2.2. jei išnyko Paslaugų poreikis ar yra kitokių esminių aplinkybių, įtakojančių Sutarties vykdymą, taip pat nedelsiant dėl Paslaugų teikėjo kaltės; tokiu atveju Pirkėjas sumoka Paslaugų teikėjui Paslaugų kainos dalį, proporcingą iki pranešimo apie Sutarties nutraukimo pateikimo suteiktoms ir šioje Sutartyje nustatyta tvarka priimtoms Paslaugoms. Pirkėjo nepriimtos ar nepatvirtintos Paslaugos nėra apmokamos. Jei Pirkėjas Sutartį nutraukia dėl Paslaugų teikėjo kaltės, Pirkėjas sumoka Paslaugų teikėjui už iki pranešimo apie Sutarties nutraukimo tinkamai suteiktą ir priimtą Paslaugų dalį tik tokiu atveju, jei Pirkėjas tos Paslaugos dalies rezultatą galės panaudoti pagal paskirtį ir siekiamą rezultatą;

11.2.3. Paslaugų teikėjas iš esmės pažeidė Sutartį.

11.3. Paslaugų teikėjo padarytas Sutarties pažeidimas laikomas esminiu, jeigu:

11.3.1. teikiamos Paslaugos neatitinka Sutartyje numatytų reikalavimų ir Paslaugų teikėjas neištaiso Paslaugų teikimo trūkumų per Pirkėjo nustatytą terminą;

11.3.2. Paslaugų teikėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Pirkėjui tampa žinoma apie kitokį priverstinį Paslaugų teikėjo kreditorių teisių įgyvendinimą, galintį turėti esminės įtakos Paslaugų teikėjo galimybėms toliau vykdyti Sutartį ir (ar) dėl Paslaugų teikėjo yra priimamas ir įsiteisėja apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus;

11.3.3. Paslaugų teikėjas pažeidžia šios Sutarties nuostatas, reglamentuojančias intelektinės nuosavybės ar konfidencialios informacijos valdymą;

11.3.4. Paslaugų teikėjas pažeidžia Sutarties 6 skyriaus nuostatas;

11.3.5. yra kitos aplinkybės, numatytos Lietuvos Respublikos civilinio kodekso 6.217 straipsnyje.

11.4. Šalys turi teisę nutraukti šią Sutartį vienašališkai, nesikreipdamos į teismą, raštu pranešdamos kitai šaliai prieš 30 kalendorinių dienų. Jeigu Sutartis šiame punkte numatytu pagrindu nutraukiama Pirkėjo iniciatyva, tokiu atveju Paslaugų teikėjui yra sumokama tik už faktiškai tinkamai iki Sutarties nutraukimo dienos suteiktas Paslaugas.

11.5. Pirkėjas turi teisę vienašališkai nutraukti Sutartį, įspėjęs Paslaugų teikėją raštu prieš 3 darbo dienas, jeigu šalyje paskelbiama neparastoji padėtis, karo padėtis, ekstremali situacija ar visuotinė mobilizacija arba jeigu Pirkėjo veikla sustabdoma arba apribojama. Paslaugų teikėjui sumokama už iki nutraukimo faktiškai suteiktas Paslaugas Sutartyje nustatyta tvarka, išskyrus atvejus, jeigu dėl šiame punkte nurodytų aplinkybių Pirkėjas tampa nemokus ar negali atsiskaityti dėl kitų jo veiklos apribojimų.

11.6. Sutartis gali būti nutraukta raštišku abiejų Šalių sutarimu.

**12. SUTARTIES ĮVYKDYMO UŽTIKRINIMAS**

12.1. Šalys pareiškia, kad šioje Sutartyje nustatytos netesybos yra laikomos teisingomis bei nedidelėmis ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.

12.2. Sutarties pagrindu Šalies privalomos mokėti netesybos turi būti sumokėtos per 10 (dešimt) dienų nuo joms apmokėti išrašytos Sąskaitos ar kito dokumento, kuriame pateikiamas reikalavimas sumokėti netesybas, gavimo dienos. Šios Sutarties pagrindu Šalies privalomi atlyginti nuostoliai turi būti apmokėti per 10 (dešimt) dienų nuo rašytinės pretenzijos gavimo dienos.

12.3. Nuostolių atlyginimas ir netesybų sumokėjimas neatleidžia Šalies nuo Sutarties nuostatų tinkamo vykdymo.

12.4. Pagal šią Sutartį iš Paslaugų teikėjo nereikalaujama pateikti papildomų Sutarties įvykdymo užtikrinimo priemonių.

**13. ŠALIŲ ATSAKOMYBĖ**

13.1. Šalys įsipareigoja tinkamai vykdyti Sutartyje nurodytus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai. Šalių atsakomybė nustatoma pagal galiojančius Lietuvos Respublikos teisės aktus ir šią Sutartį.

13.2. Pirkėjas, nesant apmokėjimo sulaikymo pagrindų, nesumokėjęs Paslaugų teikėjui už suteiktas Paslaugas per Sutartyje nurodytą terminą, Paslaugų teikėjui pareikalavus, moka   
0,04 procento delspinigius nuo Sutarties kainos laiku už kiekvieną uždelstą dieną.

13.3. Pirkėjui nutraukus Sutartį Sutarties 11.3 punkto nustatyta tvarka arba Paslaugų teikėjui, nepagrįstai nutraukus Sutartį, Pirkėjui pareikalavus, Paslaugų teikėjas moka Pirkėjui 10 (dešimt) procentų Sutarties kainos baudą ir atlygina tiesioginius nuostolius, susijusius su Sutarties nutraukimu. Pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.

13.4. Paslaugų teikėjui vėluojant suteikti Paslaugas šioje Sutartyje nustatytais terminais dėl priežasčių, nepriklausančių nuo Pirkėjo, Paslaugų teikėjas, Pirkėjui pareikalavus, moka Pirkėjui 0,04 % nustatyto dydžio nuo Sutarties kainos dydžio delspinigius už kiekvieną uždelstą dieną bei atlygina Pirkėjo dėl to patirtus tiesioginius nuostolius tiek, kiek jų nepadengia netesybos. Pirkėjui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.

13.5. Paslaugų teikėjui pažeidus konfidencialumo reikalavimus, Paslaugų teikėjas moka Pirkėjui 1000 Eur dydžio baudą bei atlygina atitinkamai Pirkėjo patirtus nuostolius tiek, kiek jų nepadengia bauda.

13.6. Paslaugų teikėjui per Sutarties 4.4 ir / ar 4.5 punkte nustatytą terminą nepašalinus nustatytų Paslaugų trūkumų, Pirkėjas turi teisę reikalauti 1000 (vieno tūkstančio) eurų baudą už kiekvieną atvejį, kuris laikomas minimaliais nuostoliais, kuriuos patyrė Pirkėjas dėl Paslaugų teikėjo įsipareigojimų netinkamo vykdymo, tačiau iš viso ne daugiau kaip 10 % visos Sutarties kainos.

13.7. Šalis atleidžiama nuo civilinės atsakomybės, jei ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (nenugalimos jėgos aplinkybės). Šalys nenugalimos jėgos (force majeure) aplinkybes supranta taip, kaip jas reglamentuoja Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintos „Atleidimo nuo atsakomybės, esant nenugalimos jėgos (force majeure) aplinkybėms, taisyklės“ tiek, kiek jos neprieštarauja Lietuvos Respublikos civiliniam kodeksui.

13.8. Šalis prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.

13.9. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

13.10. Jei nenugalimos jėgos aplinkybės tęsiasi ilgiau kaip 2 mėnesius, bet kuri iš Šalių turi teisę vienašališkai nutraukti šią Sutartį, apie tai įspėjusi kitą Šalį prieš 5 dienas. Tokiu atveju Pirkėjas atlygina Paslaugų teikėjui už iki to laiko tinkamai suteiktas Paslaugas.

**14. KONFIDENCIALI INFORMACIJA, ASMENS DUOMENŲ APSAUGA**

14.1. Šalys patvirtina, kad ši Sutartis su jos priedais kartu (taip pat ir Pirkimo sąlygos su jų priedais) su pasiūlymu bei visais jo priedais sudaro vientisą susitarimą tarp Pirkėjo ir Paslaugų teikėjo dėl atitinkamų Paslaugų teikimo.

14.2. Pirkėjas ir Paslaugų teikėjas įsipareigoja laikyti paslaptyje ir neatskleisti trečioms šalims informacijos, kuri laikoma konfidencialia ir kuri buvo gauta vykdant Sutartį Sutarties galiojimo laikotarpiu. Konfidencialia informacija laikoma bet kokia pakenti galinti rašytinė ar žodinė antrajai Sutarties Šaliai suteikta informacija, kuri susijusi su produktais ar veikla, išskyrus atvejus, kai Šalis, suteikdama tokią informaciją, įsakmiai nurodo, jog tokia informacija nėra konfidenciali. Šis Šalių įsipareigojimas galioja dar vienerius metus po to, kai Sutartis nutraukiama ar pasibaigęs jos galiojimas. Už šiame Sutarties punkte numatytų konfidencialumo įsipareigojimų pažeidimą juos pažeidusi Šalis atlygina kitai Šaliai nuostolius. Čia numatytas konfidencialumo reikalavimas netaikomas informacijai, kuri (i) yra ar Sutarties galiojimo laikotarpiu tapo viešai žinoma, (ii) kurią atskleisti būtina pagal galiojančių teisės aktų reikalavimus arba (iii) turi būti atskleista, kad būtų tinkamai suteiktos Sutartyje numatytos paslaugos.

14.3. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą sutartį dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

14.4. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

**15. SUTARTIES ĮSIGALIOJIMAS IR GALIOJIMAS**

15.1. Ši Sutartis įsigalioja jos pasirašymo dieną ir galioja iki visiško įsipareigojimų pagal Sutartį įvykdymo dienos.

**16. BAIGIAMOSIOS NUOSTATOS**

16.1. Šalis neįgyja teisės perduoti savo įsipareigojimų pagal šią Sutartį trečiajam asmeniui be raštiško kitos Šalies sutikimo.

16.2. Šalys sutinka, kad teisės aktų nustatyta tvarka reorganizavus Pirkėjo įmonę ar pasikeitus Pirkėjo teisiniam statusui, be raštiško Paslaugų teikėjo sutikimo Pirkėjo teisių ir pareigų perėmėjas nuo teisių ir pareigų perėmimo momento tampa Sutarties Šalimi, perimančia visas šios Sutarties pagrindu Pirkėjo prisiimtas teises ir pareigas. Šalys pareiškia ir patvirtina, kad toks Pirkėjo teisių ir pareigų perėjimas nėra novacija pagal Lietuvos Respublikos civilinio kodekso VI knygos I dalies trečiojo skirsnio nuostatas ir pats savaime neturi įtakos Sutarties galiojimui. Šalys sutinka, kad apie šiame punkte nustatytą teisių ir pareigų perėmimą Pirkėjas arba jo teisių ir pareigų perėmėjas Paslaugų teikėją informuoja teisės aktų nustatyta tvarka ir Šalys atskiro Sutarties pakeitimo nesudaro.

16.3. Sutarties Šalys susirašinėja lietuvių kalba. Visi pranešimai, informacija ir kitokia šioje Sutartyje numatyta korespondencija turi būti daroma raštu ir siunčiama registruotu laišku, per kurjerį, elektroniniu paštu arba įteikiami asmeniškai už šios Sutarties vykdymo priežiūrą atsakingam asmeniui.

16.4. Šalys bendravimui paskiria kontaktinius asmenis, kurių duomenys nurodomi Sutarties 16.10 punkte.

16.5. Kiekviena Šalis privalo per 5 darbo dienas pranešti kitai Šaliai apie Sutartyje ir jos prieduose nurodytų adreso, rekvizitų, kontaktinių asmenų pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.

16.6. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.

16.7. Visus ginčus dėl šios Sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka.

16.8. Iki Sutarties sudarymo Šalys gali sutarti dėl kitų Sutarties nuostatų, nepaminėtų šioje Sutartyje, kurios neprieštarauja Pirkimo sąlygoms ir Įstatymo nuostatoms.

16.9. Jeigu kuri nors šios Sutarties nuostata yra ar tampa iš dalies ar visiškai negaliojančia, ji nedaro negaliojančiomis likusių šios Sutarties nuostatų. Tokiu atveju Šalys susitaria dėti visas pastangas, kad negaliojanti nuostata būtų pakeista teisiškai veiksminga norma, kuri, kiek įmanoma, turėtų tą patį rezultatą kaip ir pakeistoji norma.

16.10. Asmenys, atsakingi už Sutarties vykdymą:

|  |  |  |
| --- | --- | --- |
|  | Pirkėjas | Paslaugų teikėjas |
| Vardas, pavardė | Simona Frausing |  |
| Telefonas | +370 690 37584 |  |
| El. paštas | s.frausing@inovacijuagentura.lt |  |

16.11.Pirkėjo už Sutarties paskelbimą atsakingas asmuo – Indrė Valiukienė,   
viešųjų pirkimų specialistė.

16.12. Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai arba, sudarant elektroninį dokumentą, abiejų Šalių pasirašomą elektroniniu parašu.

**17. PRIEDAI**

17.1. Sutarties priedai yra sudėtinė ir neatskiriama Sutarties dalis:

17.1.1. Sutarties 1 priedas – Techninė specifikacija;

17.1.2. Sutarties 2 priedas – Paslaugų teikėjo pasiūlymas;

17.1.3. Sutarties 3 priedas – Kainos perskaičiavimo sąlygos.

**18. ŠALIŲ REKVIZITAI**

|  |  |
| --- | --- |
| **PIRKĖJAS** | **PASLAUGŲ TEIKĖJAS** |
| Pavadinimas | Pavadinimas |
| Adresas | Adresas |
| Įmonės kodas: | Įmonės kodas: |
| Ne PVM mokėtojas | PVM mokėtojo kodas: |
| A.s. Nr. | A.s. Nr. |
| Bankas | Bankas |
| Banko kodas | Banko kodas |
| Tel. Nr.:  El. paštas: | Tel. Nr.:  El. paštas: |
|  |  |

**Pirkėjo vardu Paslaugų teikėjo vardu**

Sutarties 3 priedas

**Kainos perskaičiavimo sąlygos**

Kaina Sutarties galiojimo laikotarpiu bus perskaičiuojami(a) tokiomis sąlygomis:

1. Pirmas perskaičiavimas vykdomas ne anksčiau kaip po 6 (šešių) mėnesių nuo Sutarties įsigaliojimo.
2. Kaina Sutarties galiojimo laikotarpiu galės būti perskaičiuojama ir keičiama ne dažniau kaip vieną kartą kas 6 (šešis) mėnesius.
3. Perskaičiavimas atliekamas nustatytu periodiškumu, praėjus ne mažiau kaip 6 (šešiems) mėnesių nuo Sutarties įsigaliojimo arba praėjus ne mažiau kaip 6 (šešiems) mėnesių nuo paskutinio perskaičiavimo dienos, esant toliau nustatytoms aplinkybėms:

3.1. jeigu pagal Valstybės duomenų agentūros duomenis Lietuvos Respublikos Metinė infliacija (pagal vartotojų kainų indeksą (VKI)) pasiekia 10 ar daugiau procentų arba Metinė defliacija pasiekia -10 ar mažiau procentų ribą (duomenų šaltinis - <http://www.stat.gov.lt>);

3.2. Kainos perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Kainą.

4. Kaina perskaičiuojama pagal žemiau pateiktą formulę:

  
Cpn – perskaičiuota Paslaugoms taikoma kaina;

Sn – Sutartyje numatyta Paslaugoms taikoma kaina;

I – Metinės infliacijos arba defliacijos (defliacijos atveju procentas įrašomas su minuso ženklu) (pagal vartotojų kainų indeksą (VKI)) dydis procentais. Perskaičiavimui taikomas paskutinį prieš prašymo perskaičiuoti Kainą pateikimo mėnesį paskelbtas Lietuvos Respublikos Metinės infliacijos / defliacijos rodiklis (bet kuriuo atveju ne ankstesnis nei 13 (trylikto) mėnesio nuo Sutarties įsigaliojimo arba nuo paskutinio Kainos perskaičiavimo dėl infliacijos / defliacijos rodiklis), pvz. jei prašymas pateikiamas gruodžio mėn., perskaičiavimui taikomas lapkričio mėn. skelbtas infliacijos / defliacijos rodiklis;

X - defliacijos atveju (-10), infliacijos atveju 10.

5. Perskaičiuota Kaina įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

6. Už Paslaugas, užsakytas iki susitarimo dėl Kainos perskaičiavimo įsigaliojimo dienos, Užsakovas apmoka taikant iki tol galiojusius Kainas, o už Paslaugas, užsakytas po susitarimo įsigaliojimo dienos, Paslaugų teikėjui bus apmokama taikant apskaičiuotą Kainą po perskaičiavimo.

\_\_\_\_\_\_\_\_\_\_\_\_\_\_\_\_\_\_\_\_\_\_